open-index/open-wikipedia-markdown huggingface dataset:
Navagraha

*Graha* (fra ) er en 'kosmisk påvirker' på de levende vesener av mor Bhumidevi (jorden). I hinduistisk astrologi, er  **Navagraha** ( *nine påvirkere*) noen av disse store påvirkerene.

Alle navagrahaene har relative bevegelser i forhold til bakgrunnen av fiksstjerner i Dyrekretsen. Dette inkluderer planetene: Mars, Merkur, Jupiter, Venus og Saturn, solen, månen så vel som posisjonene på himmelen, Rahu (nord eller stigende måneknute) og Ketu (sør eller synkende måneknute).

## Eksterne lenker
* 
* Navagraha description and Iconographical representation
* Pictures and Information about the Grahas
Jungcheon av Goguryeo

**Jungcheon av Goguryeo** (født 224, død 270 ) var 12. konge i det koreanske kongedømmet Goguryeo.

Jungcheon var sønn av kong Dongcheon og ble utpekt kronprins, deretter konge etter farens død i 248.

Samme år forsøkte hans yngere brødre, Go Ye-mul, Go Sa-gu og andre å forråde Jungcheon, men ble oppdaget og henrettet.

Han giftet seg med Lady Yeon, trolig fra regionen Yeonna-bu. I 251 fikk dronninga druknet kongens ektefelle Lady Gwanna i Gulehavet på grunn av sjalusi. I 255 utpekte Jungcheon sin sønn, (senere kong Seocheon) som arving til trona. I 259 invaderte Cao Wei-generalen Wei Chijie. Kongen sendte 5000 kavaleri for å kjempe mot styrkene i Yangmaek. Wei-hæren ble slått, over 8000 av den kinesiske hærstyrken ble drept.

Kongen døde i 270 og ble begravd i Jungcheonji-won.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.
* Ikeuchi, Hiroshi. "The Chinese Expeditions to Manchuria under the Wei dynasty," *Memoirs of the Research Department of the Toyo Bunko* 4 (1929): 71-119.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Sinosfæren

I områdelingvistikk er **sinosfæren** () en gruppe av land og regioner som er bebodd av et flertall av kinesisk befolkning eller historisk sett ble påvirket av kinesisk kultur. Lingvisten James Matisoff innførte begrepet «sinosfære» i 1990 i kontrast til Indosfæren.

## Referanser


## Litteratur

*
* Joshua A. Fogel, *Articulating the Sinosphere: Sino-Japanese Relations in Space and Time* (Cambridge, MA: Harvard University Press,  2009. Edwin O. Reischauer Lectures; 2007). 

## Eksterne lenker
* Asia for Educators. Weatherhead East Asian Institute, Columbia University.
Goguryeo–Wei-krigene

**Goguryeo–Wei-krigene** var en serie invasjoner gjennomført av det kinesiske Wei-dynastiet mot det koreanske kongedømmet Goguryeo fra 244 til 245. Invasjonene var en hevn for et raid utført av Goguryeo i 242, og ødela Goguryeos hovedstad Hwando, sendte kongen på flukt og brøt tributtforholdet mellom Goguryeo og andre stammer og mikrostater som la grunnlaget for mye av Goguryeos økonomi. Selv om kongen motstod angrepet og etablerte seg i en ny hovedstad førte krigen til at Goguryeos innflytelse ble så sterkt svekket de neste 50 åra at kinesiske historiske kilder ikke nevner staten i den perioden. På den tiden Goguryeo på ny nevnes i kinesiske kilder, hadde staten utviklet seg til en mektigere enhet, og historikere mener Wei-invasjonene var et tidsskille i landets historie. I tillegg inkluderte krigens andre felttog den dypeste invasjonen i Mandsjuria som en kinesisk hær hadde gjennomført på den tiden og var et medvirkende bidrag for de første beskrivelsene av folket som bebodde området.

## Referanser


## Litteratur
*Barnes, Gina Lee. *State formation in Korea: historical and archaeological perspectives*. Routledge, 2001. ISBN 0-7007-1323-9.
*Byington, Mark E. "Control or Conquer? Koguryǒ's Relations with States and Peoples in Manchuria," *Journal of Northeast Asian History* volume 4, number 1 (June 2007): 83-117.
*Gardiner, K.H.J. *The early history of Korea: the historical development of the peninsula up to the introduction of Buddhism in the fourth century A.D.*. Canberra, Centre of Oriental Studies in association with the Australian National University Press, 1969. ISBN 0-7081-0257-3.
*Gardiner, K.H.J. "The Kung-sun Warlords of Liao-tung (189-238)". *Papers on Far Eastern History* 5 (Canberra, March 1972). 59-107.
*Gardiner, K.H.J. "The Kung-sun Warlords of Liao-tung (189-238) - Continued". *Papers on Far Eastern History* 6 (Canberra, September 1972). 141-201.
*Henthorn, William E. *A History of Korea*. The Free Press, 1971.
*Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.
*Ikeuchi, Hiroshi. "The Chinese Expeditions to Manchuria under the Wei dynasty," *Memoirs of the Research Department of the Toyo Bunko* 4 (1929): 71-119.
*

## Eksterne lenker
*
Dongcheon av Goguryeo

**Dongcheon av Goguryeo** (født 209, død 248 ) var 11. konge i det koreanske kongedømmet Goguryeo.

## Bakgrunn
Dongcheon var barnebarn av Goguryeos åttende konge, Sindae og sønn av den 10. konge, Sansang. Hans mor var Sansangs andre dronning, fra Jutong-chon av Gwanno-bu. Han ble kronprins i 213 og konge da Sansang døde.

## Kongetid
I 238 allierte Dongcheon seg med Wei-Kina for å ødelegge Gongsun-familien og fjerne dens innflytelse over Liaodonghalvøya og andre grenseområder. Krigen var en suksess, men Goguryeos nye allierte ble raskt en ny trussel.

Gogeryeo konsoliderte sin makt, men fortsatte å erobre territorium på Koreahalvøya som var under kinesisk kontroll. Goguryeo startet Goguryeo–Wei-krigene i 242 i et forsøk på å kutte kinesisk tilgang til sine områder i Korea ved å erobre kinesiske festninger. Wei-Kina svarte ved å invadere og slå tilbake Goguryeo. Hwando ble ødelagt som hevn i 244.

Dongcheon sendte en hær for å angripe Weis Yodongfestning i 242 for å ekspandere Goguryeo territorium, men Wei slo tilbake på en svært voldelig måte to år senere. I 244 sendte Wei en invasjonsstyrke på 10&nbsp;000 soldater til Goguryeo og erobret hovedstaden Hwandofestningen, mens Dongcheon ble tvunget på flukt.

Ifølge *[[Samguk Sagi]]* lurte Goguryeos general Yu Yu (유유, 紐由) Weis kommandant til å tro at Goguryeo skulle overgi seg. Yu Yu drepte kommandanten og begikk deretter selvmord. Kong Dongcheon mottok nyheten om Yu Yus død og beordret at et minnested skulle reises for patrioten Yu Yu. Deretter ledet han sinn hær mot weihæren for å slå tilbake angrepet. General Mil U (밀우, 密友) og Yu Okgu (유옥구, 劉屋句) ledet styrkene for å jage angriperne ut av landet. Goguryeostyrkene vant slaget og vant tilbake alt tapt land¨tidligere tapt til Wei. Dette bekreftes ikke i kinesiske kilder. Hiroshi Ikeuchi peker på flere feil: forfatteren av dette avsnittet i *Samguk Sagi* så på regionen Namokjeo (Sørokjeo) og Lelang som identiske, selv om de i virkeligheten lå på hver sin side av halvøya; samt at referansen til det østlige departement for Yu Yu og Mil U er en anakronisme, siden Goguryeo ikke delte landet inn i departementer før mot midten av Goguryeo-perioden, etter Dongcheons død. Ikeuchi mener *Samguk Sagi* beretninger om Wei-invasjonen er upålitelig.

I 243 utnevnte han sin sønn, Yeonbul, som kronprins. Han angrep deretter et annet koreansk kongedømme, Silla, i 245 og inngikk en fredsavtale 248.

## Arvefølge
Dongcheon døde etter sykdom i 248. Hans grav er sagt å være i Sør-Pyongan nær Pyongyang i Nord-Korea. Det er sagt om han at han var så elsket at mange gikk i døden sammen med han.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.
* Ikeuchi, Hiroshi. "The Chinese Expeditions to Manchuria under the Wei dynasty," *Memoirs of the Research Department of the Toyo Bunko* 4 (1929): 71-119.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Seocheon av Goguryeo

**Seocheon av Goguryeo** (født ?, død 292 ) var 13. konge i det koreanske kongedømmet Goguryeo.

Han var andre sønn av kong Jungcheon. I 271 giftet han seg med Usu, datter av daesaja av Seo-bu.

I 280 invaderte Sushen og kongen sendte sin yngere bror, Go Dal-ga for å møte angrepet. Dal-ga tok Dallo-seong og drepte hans leder, og flyttet deretter 600 Sushenfamilier til søndre Buyeo. Kong Seocheon gjorde Dal-ga til «prins av nasjonal fred» (*Anguk-gun*) og gav han kontrollen over hæren, samt for områdene til Sushen og Yangmaek.

I 286 startet Seocheons yngere brødre Go Il-u og Go So-bal et opprør, men det mislyktes og de ble begge drept.

Kong Seocheon døde 292 etter 23 år på trona, og ble begravd i Seocheonwon, og fikk tempelnavnet «Seocheon».

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.
* Ikeuchi, Hiroshi. "The Chinese Expeditions to Manchuria under the Wei dynasty," *Memoirs of the Research Department of the Toyo Bunko* 4 (1929): 71-119.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Rahu

Innen hinduistisk tradisjon er **Rahu** (symbol: ) et avkuttet hode av en asura som svelger solen eller månen og forårsaker formørkelser. I kunsten er han avbildet som en slange uten kropp som rir en vogn trukket av åtte sorte hester. Rahu er én av navagrahaen (ni planeter) i vedisk astrologi.

## Eksterne lenker
* 
* Rahu Astrology Predictions 
* Rahu in Vedic Astrology And Complete Rahu Mantra 
* Rahu in Vedic Astrology
Morten Lunde

**Morten Lunde** er en norsk musiker som tidligere var bassist i det norske boogierock-bandet Backstreet Girls, hvor han spilte fra 1999 til 2002.

Han spiller nå i Cockroach Clan, The Young Fogertys (Creedence-cover-band) og The Mormones, hvor han også er vokalist.

## Diskografi
### [[Backstreet Girls]]
*1999 Christmas Crusher (EP) (10" rød vinyl og CD)
*2000 Boogie Till You Bleed (Best of-) CD, (Christmas Boogie)
*2001 Tuff Tuff Tuff (CD og LP svart og blå Vinyl)
*2002 Black Boogie Death Rock'n'Roll  (CD og LP svart og grønn Vinyl)

### [[The Mormones]]
*2001 A hard rock trip trough a far out tunnel 7"
*2003 Guide to good and evil 
*2005 Dra til hælvette 
*2012 Heavy Metal Kid/140 MPH 7" (splitt med The Good The Bad And The Zugly)

#### [[Samlealbum|Samleplater]]
*2005 Det Beste Til Meg Og Mine Venner – En Hyllest Til Joachim Nielsen , («Halv»)
*2006 Never to loud , Tribute to BSG , (The Psychedelic Mormones - «Any Minute Now»)

### [[Shit City]]
*2007 God Bless Our Home
*2009 Shit City
*2012 Welcome to Shit City

### Andre Bidrag
*1997 Mobius – Sonic Rehearsal LP
*1997 Stø dei lokale pønkarane vol.2 , (Sobious Dip  - «Love Boat»)
*2005 Det Beste Til Meg Og Mine Venner – En Hyllest Til Joachim Nielsen , (Cockroach Clan - «Paranoid»)
*2006 Never to loud , Tribute to BSG , (Cockroach Clan - «Backstreet Boogie»)
*2011 Lonely Kamel – Lonely Kamel LP
*2012 El Doom & The Born Electric - El Doom & The Born Electric (2 LP)
Ketu

**Ketu** (,  IAST: ; symbol: ) er den nedstigende måneknuten i hinduistisk astrologi. Det sies at Ketu er legemet av Rahu etter at hodet til Asura ble kuttet av av guden Vishnu. I hinduistisk mytologi refereres Ketu generelt til som en «skygge»-planet. Den antas å ha en enorm innvirkning på menneskelig liv og også hele skaperverket. I noen spesielle tilfeller hjelper den noen å oppnå høydepunktet av berømmelse. Ketu avbildes ofte med en perle eller stjerne på hodet som betget et mystisk lys.

I astronomien betegnet Ketu og Rahu krysningspunktet for stiene til solen og månen ettersom de beveger seg på himmelhvelvingen. Derfor kalles Rahu og Ketu henholdsvis den nordlige og sørlige måneknuten. At formørkelser oppstår når solen og månen er ved en av disse punktene gir opphav til myten om demonslangen svelger solen og månen.
D2

**D2** kan referere til
*Dekksoffiser klasse 2
**D2*, fredagsbilag til avisen *[[Dagens Næringsliv]]*
*D2, form av Vitamin D
*D2, dihedral gruppe med 2 hjørner
MF «Lauvstad»

**MF «Lauvstad»**, er en norsk bilferje som pr. 2023 er reserveferge på ullsfjorden og lyngen i Troms fylke. Ferjen var bygg nummer 58 ved Fiskerstrand Verft, og ble overlevert rederiet Tide Sjø (nå Norled) i 2007.

## Historie
* 2007: Satt inn i trafikk i sambandet Volda-Lauvstad
* 2014: Satt inn i ferjesambandet Stornes–Bjørnerå

## Referanser


## Kilder
* Fiskerstrand verft: Bygg nr.: 58 "Lauvstad" - 2007  Besøkt 14. november 2017
* Troms Fylkestrafikk: Rute 177 Stornes - Bjørnerå (pdf) Besøkt 14. november 2017

## Eksterne lenker
* 
*
Bagaces (kanton)

**Bagaces** er en kanton i provinsen Guanacaste i Costa Rica. Kantonen hadde 19&nbsp;536 innbyggere i 2011. Kantonens areal er på 1273,49 km². Den har ikke kystlinje. Kantonens administrasjonssentrum er byen Bagaces, som har 12&nbsp;367 innbyggere (2011).

## Distrikter
Kantonen Bagaces er delt inn i fire distrikter:
*Bagaces
*La Fortuna
*Mogote
*Río Naranjo

## Referanser


## Eksterne lenker
* Kart over kantonen Bagaces
Måneknute

**Måneknuter** er baneplanknutene til månen, det vil si punktene hvor banen til månen krysser ekliptikken. Den *oppstigende* knuten er der hvor månen krysser over til nord for ekliptikken, mens *nedstigende* knute er der hvor den krysser til sør.

Formørkelser oppstår kun nær måneknutene: solformørkelser oppstår når månens passasje gjennom en knute sammenfaller med nymåne; måneformørkelser oppstår når passasjen sammenfaller med fullmånen. En måneformørkelse kan oppstå dersom det er en fullmåne innenfor 11° 38' (himmellengdegrad) av en knute, og en solformørkelse kan oppstå dersom det er en nymåne innenfor 17° 25' av en knute.

## Eksterne lenker
* Sun and Moon Polar Applet, showing moonrise/moonset azimuths
* Astronomy Answers: What are the standstills of the Moon?
* Eclipses, Cosmic Clockwork of the Ancients
Bongsang av Goguryeo

**Bongsang av Goguryeo** (født ?, død 300 ) var 14. konge i det koreanske kongedømmet Goguryeo.

Bongsang var eldste sønn av kong Seocheon. Fra hans ungdom ble det sagt om han at han var arrogant og umoralsk, full av mistro og sjalusi. Så snart han ble konge anklaget han sin populære onkel Go Dal-ga (prins An-guk) for forræderi og fikk ham henrettet. *[[Samguk Sagi]]* skriver at hans voldelige handlinger førte til uro i befolkningen.

I 293 invaderte Xianbei og dets leder Murong Hui. Bongsang flyktet til Sinseongfjellene. *[[Sohyeong]]* fra nord, Go No-ja ledet fem hundre kavaleri for å møte kongen, og fortsatte mot Xianbeifestningen der de slo ned xianbeierne. Kong Bongsang forfremmet Go No-ja til *[[daehyeong]]*, en posisjon med femte rangering, noe som gav han landarealet Gongnim.

Måneden etter fryktet kongen at hans yngere bror Go Dol-go konspirerte mot han, og tvang han til selvmord. Dol-gos sønn, den kommende kong Micheon flyktet og berget livet. I 296 invaderte Murong Hui på ny, men ble slått tilbake.

Måneden etter ble avlingene ødelagt av frost og hagl, men kongen valgte å fortsette med å restaurere kongepalasset. Dette møtte sterke protester i befolkningen. Kong Bongsang hørte sjelden på sine ministre, det gjorde han heller ikke nå, eier heller til folkets klager.

Det endte med at ministrene gjennomførte et statskupp i år 300. Bongsang begikk selvmord sammen med sine to sønner. Kongen ble gravlagt i Bongsan-won. Ministrene fant til slutt fram til den flyktede sønnen, og fikk han utnevnt til ny konge.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Cañas (kanton)

**Cañas** er en kanton øst i provinsen Guanacaste i Costa Rica. Kantonen hadde 26&nbsp;201 innbyggere i 2011. Kantonens areal er på 682,20 km². Kantonens administrasjonssentrum er byen Cañas.

## Distrikter
Kantonen Cañas er delt inn i fem distrikter:
*Cañas
*Palmira
*San Miguel
*Bebedero
*Porozal

## Referanser


## Eksterne lenker
*
Carrillo

**Carrillo** er en kanton i provinsen Guanacaste i Costa Rica. Kantonen hadde 37&nbsp;122 innbyggere i 2011. Kantonens areal er på 577,54 km². Administrasjonssentrum er byen Filadelfia.

Carrillo har kystlinje langs Stillehavet som omfatter ei rekke populære turistmål, blant annet Playa Hermosa, Playa del Coco, Playa Panamá og Playa Ocotal, som alle ligger i Papagayogolfen.

Kantonen er oppkalt etter tidligere president Braulio Carrillo Colina.

## Distrikter
Carrillo er delt inn i fire distrikter:
*Filadelfia
*Palmira
*Sardinal
*Belén

## Bilder

Filadelfia - Guanacaste.JPG|Kirken i Filadelfia
Coco sunset.JPG|Solnedgang i Playa del Coco


## Referanser


## Eksterne lenker
*
Hojancha (kanton)

**Hojancha** er en kanton i provinsen Guanacaste i Costa Rica. Kantonen hadde 7&nbsp;197 innbyggere i 2011. Kantonens areal er på 261,42 km². Administrasjonssentrum er byen Hojancha.

Kantonen befinner seg i sentrum av Nicoyahalvøya, og har ei kort kystlinje langs Stillehavet som omfatter strandstedet Puerto Carrillo.

## Distrikter
Kantonen Hojancha er delt inn i fire distrikter:
*Hojancha
*Monte Romo
*Puerto Carrillo
*Huacas

## Referanser
Gogugwon av Goguryeo

**Gogugwon av Goguryeo** (født ?, død 371 ) var 16. konge i det koreanske kongedømmet Goguryeo.

Han var sønn av kong Micheon og Lady Ju. Han ble kalt for keiser Soyeol (Soyeol-je, 소열제, 昭烈帝) i den kinesiske historiske teksten Suishu, men det kan være en feilaktiv oversettelse av Weishu. På samme tid var Tuoba Yihuai keiser (烈帝) i Dai.

Goguryeo ble ruinert og ødelagt av en ny invasjon fra Murong Xianbei. Hwando ble på ny ødelagt i 341 og Xianbei benyttet innbyggerne i Goguryeo som slaver. Puyŏ ble ødelagt av Xianbei i 346, og Koreahalvøya ble gjenstand for immigrasjon fra Xianbei.

Han var konge i en periode da kongedømmet var relativt svakt. Han sendte tributt til Xianbei i tidlige Yan etter invasjonen av hovedstaden i 342, og holdt dronninga og kongelige konkubiner fanget, for å sikre tilbakeleveringen av levningene av kong Micheon.

Hovedstaden ble midlertidig flyttet til Pyongyang. Som svar på at det sørlige kongedømmet Baekje ekspanderte, ledet Gogugwon et mislykket angrep i 369. Baekjes kong Geunchogo invaderte i 371 og Geunchogos sønn Geungusu drepte Gogugwon i kampene ved Pyongyangfestningen. Han ble gravlagt i Gogugwon.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  Empas KoreanDB entry
Sosurim av Goguryeo

**Sosurim av Goguryeo** (født ?, død 384 ) var 17. konge i det koreanske kongedømmet Goguryeo.

## Bakgrunn
Sosurim var eldste sønn av kong Gogugwon. Han hjalp faren med å styrke kongemakta. Den og nasjonen som helhet hadde blitt hardt rammet etter herjingene til senere Yan, som også grov opp graven til kong Micheon.

## Kongetid
Sosurim ble konge etter at faren, kong Gogugwon ble drept av Baekjes kong Geunchogo under hans angrep på Pyongyangfestningen.

Han er ansett for å ha styrket sentraliseringen ved å etablere statlige religiøse institusjoner for å motvirke uenighet mellom stammene. I 372 mottok han buddhisme fra vandrende munker fra tidligere Qin og bygde templer for å huse dem.

Senere samme år fikk han bygd den konfucianske institusjonen Taehak (태학, 太學) for å utdanne barn av adelsskapet. I 374, 375 og 376 angrep han Baekje og i 378 ble han angrepet av khitanerne.

Han døde i 384 og ble gravlagt i skogen Sosurim.

## Arv
Det meste av kong Sosurims regjeringstid ble benyttet for å forsøke å holde kontroll med landet, og å styrke kongemakta. Han fikk ikke hevnet sin fars død, men etablerte grunnlaget for landets kommende kriger og erobringer.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Gogugyang av Goguryeo

**Gogugyang av Goguryeo** (født ?, død 391 ) var 18. konge i det koreanske kongedømmet Goguryeo. Under Gogugyang begynte maktbalansen mellom de tre kongedømmene i Korea å endres, ettersom Goguryeo begynte å angripe Baekje og allierte seg med Silla.

## Bakgrunn
Han var sønn av landets 16. konge, Gogugwon, som ble drept av prins og kommende konge i Baekje, Geungusu. Gogugyang var yngere bror av den 17. kongen, Sosurim, og far til den 19. kongen, Gwanggaeto den store.

Gogugyang ble konge fordi Sosurim ikke etterlot seg mannlige arvinger.

## Kongetid
I det andre året som konge sendte Gogukyang 40&nbsp;000 soldater for å angripe staten Yan på Liaodonghalvøya. Goguryeos hær erobret Liaodong og Xuantu og tok over 10&nbsp;000 fanger.

I 386 ble prins Go Dam-deok, den senere Gwanggaeto den store, utnevnt til tronarving.

Goguryeo angrep det koreanske kongedømmet Baekje lenger sør på Koreahalvøya i 386, 389 og 390. Våren 391 signerte Goguryeo en fredsavtale med kong Naemul av Silla, som lå sørøst på halvøya. I bytte fikk en Naemuls nevø, Kim Sil-seong som gissel.

## Død og arv
Han fortsatte statens innføring av konfucianismen og buddhismen som statlige religioner, satte opp et nasjonalt tempel og bygde opp et gammelt hellig sted.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
LaSexta

**laSexta** (spansk: for «den sjette») er den sjette TV-kanalen i Spania som dekker hele landet. Den er privateid og startet sendingene som Beca TV i 2001. Kanalen blev nedlagt i 2003, me
n men to år senere ble det erstattet av en ny tv-kanal som heter LaSexta, der startede prøvesendningene i 2005, og deretter begynte den sin offentlige sendingene i 2006.

*laSexta* sender blant annet *[[My Name Is Earl]]*, *[[Kontoret (USA)|The Office]]*, *[[Law & Order]]*, *[[The Sopranos]]*, *[[NCIS (TV-serie)|NCIS]]*, *[[The King of Queens]]*, *[[Entourage]]*, *[[How I Met Your Mother]]*, *[[Familien Griffin|Family Guy]]*, *[[Futurama]]*, *[[Bones]]*, *[[30 Rock]]*, *[[The Mentalist]]*, *[[Eleventh Hour]]*, *[[Prison Break]]* og *[[The Walking Dead (TV-serie)|The Walking Dead]]*.

## Eksterne lenker
*  (spansk)
Pat Diamond

**Pat Diamond** (født 13. september 1963) er en irsk vokalist som var medlem av det norske boogierock-bandet Backstreet Girls fra 1994 til 1995.

I Norge er han kun kjent som Pat Diamond, men hans ekte navn er David Potter. Han var vokalist i bandet Cloven Hoof fra 1981 - 1985 (under navnet Water). I 1985 ble han vokalist i det franske bandet H-Bomb, hvor han tok artistnavnet Patrick Diamond.

## Diskografi
### [[Backstreet Girls]]
*2000 *[[Boogie Till You Bleed]]* (Best of) CD , («Take The Pain Away»)
*2008 *[[Don't Fake It Too Long]]* (LP, utgitt på CD i 2021)

#### [[Samlealbum|Samleplate]]
*1994 Vi er Vål'enga , («My Virginity»)

### Cloven Hoof
*1982 The Opening Ritüal (EP)
*1984 Cloven Hoof

### H-Bomb
*1986 Stop the Lights (Single)
*1986 To Feel Is Pain (EP)

## Referanser
Liste over São Tomé og Príncipes statsoverhoder

Dette er ei **liste over [[São Tomé og Príncipe]]s statsoverhoder** siden landet blei uavhengig fra Portugal 12. juli 1975.

## Statsoverhoder

;Merknader


## Eksterne lenker
* World Statesmen – São Tomé and Príncipe
Micheon av Goguryeo

**Micheon av Goguryeo** (født ?, død 331 ) var 15. konge i det koreanske kongedømmet Goguryeo.

## Bakgrunn
Micheon var barnebarn av Goguryeos 13. konge Seocheon og sønn av *[[gochuga]]* Go Dol-go, som ble drept av hans bror, den 14. kongen, Bongsang.

Micheon levde i skjul som en tjener og salthandler, men ble utnevnt til konge etter at Bongsang ble kastet av hoffet. Historiene fra perioden da Micheon levde i skjul er nedskrevet i *[[Samguk Sagi]]*. Det er sagt om han at han tjeneste hos en lokal leder, og måtte blant annet kaste stein i vannet om natta for at froskene skulle holde munn. Han klarte å flykte og møtte en salthandler.

Kong Bongsang ble stadig mer upopulær, og hoffet under ledelse av statsminister Chang Jo-Ri, gjennomførte et kupp mot kongen, lette seg fram til Micheon og gjorde han til konge.

## Regjeringstid
Micheon bygde ut Goguryeos hær. Da det kinesiske Jin-dynastiet gikk oppløsning, benyttet han anledning til å utvide Goguryeos grenser til Liaodonghalvøya og andre kinesiske kommanderi. Hans første militære felttog kom i 302, da mot Xuantu-kommanderiet. Han annekterte Lelang-kommanderiet i 313 og Daifang-kommanderiet i 314 etter å ha angrepet Seoanpyeong (西安平; nær dagens Dandong) i Liaodong.

Goguryeo møtte en utfordring i det stadig sterkere Xianbei, særlig i vest, og spesielt Murong Bus (慕容部) militære framstøt mot Liaodong. Micheon allierte seg med andre Xianbei-stater mot Murong Bu, men lyktes ikke i sitt motangrep. I 319 ble general Yeo Noja (여노자, 如奴子) tatt til fange av Murong Bu. Goguryeo og Murongbu angrep hverandre flere ganger, men uten at den ene eller andre fikk særlig overtak.

## Død og arv
Micheon døde og ble gravlagt i 331 ved Micheon-won. Tolv år senere, under kong Gogugwon, ble hans levninger gravd opp av tidlige Yan og brukt for å skaffe løsepenger.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  Empas KoreanDB entry
David Alaba

**David Olatukunbo Alaba** (født 1992) er en østerriksk fotballspiller som spiller for den spanske klubben .

Moren hans er filippinsk, mens faren er fra Nigeria.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

## Meritter
;Bayern München
* UEFA Champions League: 2012-13, 2019-20
* UEFA Super Cup (2): 2013, 2020
* Bundesliga: 2009-10, 2012-13,2013-14
* DFB-Pokal: 2009-10, 2012-13, 2013-14
* DFL-Supercup: 2010, 2012
* Vm for Klubblag: 2013

## Referanser


## Eksterne lenker
* 
* David Alaba på Bayern Münchens egen hjemmeside
Cayma (distrikt)

**Cayma** er et distrikt i provinsen Arequipa i regionen Arequipa i Peru. Distriktets nasjonale statistikkode er 040103 og hovedstaden er Cayma.

## Landsbyer i distriktet Cayma

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Cayma
Västerdalälven

**Västerdalälven** er ei elv i Dalarna. Den er 315 km lang, medregnet tilløpselver. Västerdalälven dannes ved samløpet av Görälven og Fuluälven, og renner ved Djurås sammen med Österdalälven og danner Dalälven, Sveriges tredje største elv. I tidligere tider var det lokale navnet på elva «Ljuran», som kommer av et gammelt ord med betydningen «brei». Västerdalälvens største sideelv er Vanån.

## Galleri

Fil:Fänforsen.jpg|Fänforsen ved Björbo
Fil:Västerdalälven, Vansbro.jpg|Bru over Västerdalälven ved Vansbro
Fil:Vemforsen.jpg|Vemforsen ved Malung


## Referanser


## Eksterne lenker
*
Munjamyeong av Goguryeo

**Munjamyeong av Goguryeo** (født ?, død 519 ) var 21. konge av det koreanske kongedømmet Goguryeo.

Han var barnebarn av kong Jangsu. Munjas far, Gochudaega Joda (고추대가 조다, 古鄒大加 助多), var utpekt som tronarving av kong Jangsu, men døde før han kunne bekle embedet.

Munja overtok kongekrona i 491. Goguryeo hadde flyttet hovedstaden fra dagens Ji'an langs den øvre delen av Yaluelva til P'yongyang, lengre sør. Dette kom samtidig med økt rivalisering og aggressivitet overfor de andre to koreanske kongedømmene på Koreahalvøya, Silla i sørøst og Baekje i sørvest.

Munja opprettholdt tette forbindelser med de kinesiske rikene etter Han-Kinas fall, særlig det nordlige Weidynasti, dit han sendte månedlig tributt, men også det sørlige Qi-dynasti og Liang-dynastiet, i motytelse fikk han ulike titler.

*[[Samguk Sagi]]* skriver at restene av det koreanske kongedømmet Buyeo overgav seg til Goguryeo i 494 etter å ha tapt mot malgalene. Tidlig på 500-tallet begynte Goguryeo å føle det samlede presset fra malgalene, Silla og Baekje.

I 498 fikk han konstruert buddhisttempelet Geumgangsa.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Anjang av Goguryeo

**Anjang av Goguryeo** (født ?, død 531 ) var 22. konge i det koreanske kongedømmet Goguryeo.

## Bakgrunn
Go Heung-an var eldste sønn av kong Munjamyeong.

Under Anjang beholdt Goguryeo nære forbindelser med det nordlige Weidynasti og Liang-dynastiet med jevnlige tributtforsendelser for å balansere mot det voldelige forholdet til de sørlige koreanske kongedømmene Baekje og Silla. Han angrep Baekje i 523 og 529.

## Arv
Anjang døde uten arvinger i 531, og ble etterfulgt av sin yngere bror, Anwon.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
24 Nights

***24 Nights*** er et konsertalbum av Eric Clapton, spilt inn i Royal Albert Hall i London mellom 1990 og 1991. Det ble gitt ut 8. oktober 1991. Albumet er en «best of»-samling av 42 konserter Eric Clapton spilte i Royal Albert Hall i løpet av de to årene. Clapton satte ny rekord da han spilte 24 kvelder i Royal Albert Hall mellom 5. februar og 9. mars 1991 etter at han hadde spilt 18 kvelder der i 1990. Clapton var visstnok ikke fornøyd med konsertopptakene fra 1990 og utsatte platen til etter han hadde spilt de «24 kveldene» i 1991.

Disse konsertene ble spilt med fire forskjellige instrumentformasjonar, *4-mannsband*, *blues*, *9-mannsband* og *orkesterkvelder*, sistnevnte med National Philharmonic Orchestra dirigert av Michael Kamen.

## Sporliste
**Disk en**
# «Badge» - 6:51
# «Running On Faith» -6:49
# «White Room» - 6:10
# «Sunshine Of Your Love» - 9:11
# «Watch Yourself» - 5:39
# «Ha You Ever Loved A Woman» - 6:52
# «Worried Life Blues» - 5:28
# «Hoodoo Man» - 5:41

**Disk to**
# «Pretending» - 7:08
# «Bad Love» - 6:25
# «Old Love» - 13:01
# «Wonderful Tonight» - 9:11
# «Bell Bottom Blues» - 6:39
# «Hard Times» - 3:45
# «Edge of Darkness» - 6:30

## Musikere
*Eric Clapton - gitar, vokal
*Alan Clark - klaverinstrument
*Phil Collins - tamburin
*Ray Cooper - trommer
*Richard Cousins - bass
*Robert Cray - gitar
*Nathan East - bass, vokal
*Steve Ferrone - trommer
*Buddy Guy - gitar
*Johnnie Johnson - piano, vokal
*Michael Kamen - dirigent
*Katie Kissoon - korvokal
*Chuck Leavell - klaverinstrument
*National Philharmonic Orchestra -
*Tessa Nileser - korvokal
*Jamie Oldaker - trommer
*Phil Palmer - gitar
*Greg Phillinganes - klaverinstrument, vokal
*Jerry Portnoy - munnspill
*Edward Shearmur - klaverinstrument
*Joey Spampinato - bass
*Jimmie Vaughan - gitar

## Referanser


## Eksterne lenker
*
Österdalälven

**Österdalälven** er ei elv i Dalarna i Sverige. Den er rundt 300 km lang og har to tilløpselver; Storån og Sörälven, som renner sammen ved tettstedet Idre og danner Österdalälven. Derfra renner elva mot sørøst gjennom kommunene Älvdalen, Mora, Leksand og Gagnef, til den ved Djurås løper sammen med Västerdalälven og danner Dalälven - Sveriges tredje største elv. Österdalälven er utbygget til kraftproduksjon, og det største kraftverket langs elva er Trängslet. Elva renner også gjennom Siljan, Sveriges sjette største innsjø.

## Galleri

Fil:Leksandsbron.JPG|Leksandsbron over Österdalälven.
Fil:Leksand1.JPG|Utsikt fra Leksandsbron.
Fil:Idresjon_fullmane_23apr_05.jpg|Österdalälvens renner inn i Idresjön.


## Eksterne lenker
*
John Malecela

**John Samuel Malecela** (født 1934) er en tanzaniansk diplomat og politiker som var femte visepresident og sjette statsminister samtidig fra 1990 til 1994.

## Bakgrunn
Malecela tok en bachelorgrad i handel ved Universitetet i Bombay 1959, studerte videre ved University of Cambridge 1961−1962. 

## Karriere i diplomatiet
Fra 1964 til 1966 var han Tanzanias faste representant til FN. Deretter var ble Tanzanias ambassadør til Etiopia og OAU i 1967. 

I 1977 mottok han et æresdoktorat fra University of Texas.

Fra 1989 til 1990 var han Tanzanias høykommissær til Storbritannia.

## Karriere i politikken
Fra februar 1972 til 1973 var han Tanzanias utenriksminister, deretter transportminister 1973−1974, minister for mineralutvinning og jordbruk 1975, minister for Øst-Afrika-samarbeid 1975−1976.

1980−1984 var han regional kommissær for regionen Iringa.

I 1990 ble han første gang innvalgt til nasjonalforsamlingen, der han satt til 2010.

I 1990 ble han utnevnt til statsminister og første visepresident under president Ali Hassan Mwinyi, en posisjon han holdt til 1994.

Han var nestleder for regjeringspartiet Chama cha Mapinduzi (CCM) fra 1995 til 2007, og var i en lang periode medlem av partiets sentralkomité. 

## Referanser
Anwon av Goguryeo

**Anwon av Goguryeo** (født ?, død 545 ) var den 23. konge i det koreanske kongedømmet Goguryeo.

Anwon var yngere bror av kong Anjang, og det er sagt om han at han både var høy og vis. Han overtok kongeembedet fordi Anjang døde uten arvinger. Han var foreslått av keiser Gaozu av Liang.

Etter tre måneder sendte weikeiseren ham flere titler og gaver.

De to koreanske kongedømmene Baekje og Silla hadde etablert en allianse som svar på Goguryeos trussel, noe som førte til en balansert fred. Den eneste konflikten i Anwons regjeringstid skjedde i 540, da Baekje beleiret Usangfestningen. Men Anwon sendte 5&nbsp;000 kavalerister som drev angriperne vekk.

Goguryeo ble plaget av flere naturkatastrofer under Anwon, oversvømmelser, jordskjelv orkaner og epidemier, tørke og grashoppesvermer.

Anwons første dronning fødte ingen barn. Så etter tre år på trona utpekte han den første sønnen til sin andre kone, til kronprins (prins Pyeongseong, senere kong Yangwon). I Anwons siste år som konge oppstod det en maktkamp mellom hans andre og tredje kone om hvilken sønn som skulle bli kronprins.

Aristokratiet delte seg i to leire, og det kom til et voldelig oppgjør der kongen trolig ble drept. Dette svekket kongemakten og Goguryeo.

Anwon  fikk det posthumne navnet *Anwŏn*.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Yangwon av Goguryeo

**Yangwon av Goguryeo** (født ?, død 559 ) var 24. konge i det koreanske kongedømmet Goguryeo.

Han var eldste sønn av kong Anwon. Under Yangwon svekket Goguryeo stillingen, og ble tvunget til å ta vanskelige valg for å hindre utenlandske invasjoner, som til slutt førte til at Seoul gikk tapt til en allianse bestående av de andre to koreanske kongedømmene, Baekje og Silla.

## Bakgrunn
Yangwon ble konge etter en intern maktkamp i hoffet, mellom kong Anwons andre og tredje kone, som begge ville være mor til den kommende kongen. Etter et blodig oppgjør, der kongen trolig ble drept, vant Yangwons støttespillere.

I 547 forbredte kongen seg på krig og gjenoppbygde Baegamfestningen og reparerte Sinfestningen. I 548 sendte han 6&nbsp;000 soldater mot Baekje og Doksanfestningen, men sillageneralen Ju Jin kom til med en unnsetningsarme og Goguryeos angrep ble slått tilbake. I 550 invaderte Baekje og erobret Dosalfestningen. Goguryeo slo tilbake mot Baekjes festning i Geumhyeon. Silla utnyttet muligheten til å erobre to Goguryeofestninger.

I 551 invaderte göktürkene fra Sentral-Asia og beleiret Sinfestningen. Den klarte de ikke å ta og de gikk videre til Baegamfestningen. Kong Yangwon sendte general Go Heul og 10&nbsp;000 soldater for å slå tilbake og drepte og fanget 1&nbsp;000 av fienden. Samme år invaderte Silla og erobret ti distrikter i dagens Seoul. I 552 ble Janganfestningen bygd, og i 554 angrep Yangwons styrker Ungcheonfestningen i Baekje, uten å lykkes.

I 557 utpekte Yangwon prins Go Yang-seong som tronarving. Senere samme år gjorde kommandant Gan Juri i Hwandofestningen opprør, men dette ble slått ned og opprørslederen henrettet.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Pocsi (distrikt)

**Pocsi** er et distrikt i provinsen Arequipa i regionen Arequipa i Peru. Distriktets nasjonale statistikkode er 040113 og hovedstaden er Pocsi.

## Landsbyer i distriktet Pocsi

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Pocsi
Pyeongwon av Goguryeo

**Pyeongwon av Goguryeo** (død 590) var 25. konge i det koreanske kongedømmet Goguryeo.

Han var eldste sønn av kong Yangwon av Goguryeo, og kildene sier at han var modig og flink til å ri og bruke bue.

Aristokratiet hadde på denne tiden overtatt mye av kongemakta. Pyeongwon oppmuntret til utvikling av landbruket og reduserte den kongelige bespisningen.

Han beholdt det spente men fredelige forholdet til göktürkene og de ulike kinesiske dynastiene, men med en kortvarig kamp mot nordlige Zhou på Liaodonghalvøya i 577. Han sendte jevnlig tributt til Chen-dynastiet, nordlige Qi, nordlige Zhou og Sui-dynastiet. Etter at Sui hadde forent Kina, forbredte kong Pyeongwon seg for krig.

Den sørlige grensa med de to andre koreanske statene var relativt fredelig etter at Silla-Baekje alliansen falt sammen.

I 586 flyttet han hovedstaden til Chang’anfestningen.

I 590 fikk kongen nyheten om at Chen hadde falt. For å sikre forsvaret beordret han trening av soldater.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. .

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Yeongyang av Goguryeo

**Yeongyang av Goguryeo** (født ?, død 618 ) var 26. konge i det koreanske kongedømmet Goguryeo.

Han var eldste sønn av kong Pyeongwon.

Han motstod en rekke invasjonsforsøk fra det kinesiske Sui-dynastiet mellom 598 og 614, kjent som Goguryeo–Sui-krigene. Han slo tilbake fire angrep fra keiser Wen og keiser Yang, inkludert det store angrepet i 612, der mer enn en million kinesiske soldater angrep Goguryeo.

Yeongyang var konge mens de tre koreanske kongedømmene kjempet om makta på Koreahalvøya, foruten Goguryeo, Baekje og Silla. I tillegg kom den kinesiske samlingen under Sui-dynastiet og kinesernes ønske om økt makt og innflytelse. Til å begynne med var forholdet til Sui rolig og ble bekreftet som Goguryeos konge med tilhørende titler. Kongen styrket forholdet til khitanerne og mohefolket i nord. Som sin far forberedte han seg på krig mot Kina.

I 598 hadde Sui-keiseren fått nok av ansamlingen av Goguryeosoldater på Liaodonghalvøya, området ble gjort krav på at Sui. Dette og Suis geopolititiske ambisjoner om å gjenskape Han-dynastiets makt og innflytelse førte til at keiser Wen invaderte Goguryeo med 300&nbsp;000 soldater i 598. Sykdom og uvær som hindret invasjonen fra havet førte til at angrepet ble mislykket.

I 607 oppdaget keiser Yang at Goguryeo hadde kontakt med göktürkene og Qiren Khan som Sui anså som en mulig vasallstat. Dette overbeviste Yang om å angripe på nytt, denne gang med 1&nbsp;133&nbsp;800 soldater over land og sjø i 612. Goguryeo slo tilbake angrepet, særlig i slaget ved Salsu ledet av general Eulji Mundeok.

I 613 og 614 beordret keiseren nye angrep uten at de førte fram. Etter at Yeongyang ikke overgav seg ved å møte i Suis hoff, ble et nytt angrep planlagt. Men dette ble ikke noe av fordi Sui-dynastiet falt i 618. Senere samme år døde kongen som ble etterfulgt av sin halvbror, Go Geon-mu.

Goguryeo angrep på sin side både Baekje og Silla i et forsøk på å gjenerobre Seoulregionen. Silla som ble angrepet av både Goguryeo og sin tidligere allierte Baekje bad Sui om assistanse. Silla allierte seg de nye kinesiske dynastiet, Tang, en allianse som skulle forene Koreahalvøya i 668.

Yeongyang beordret fullføringen av den historiske teksten *[[Sinjip]]* (신집, 新集), men den har ikke overlevd.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Yeongnyu av Goguryeo

**Yeongnyu av Goguryeo** (født ?, død 642 ) var 27. konge i det koreanske kongedømmet Goguryeo.

## Bakgrunn
Han var yngere halvbror av den 26. kongen Yeongyang, og sønn av den 25. kongen Pyeongwon.

## Kongetid

I Kina hadde Sui-dynastiet blitt erstattet med Tang-dynastiet i 618. Goguryeo arbeidet med å slikke sårene etter Goguryeo–Sui-krigene og den nye Tang-keiseren arbeidet fremdeles med å samle det nye riket. Verken Goguryeo eller Tang kunne gå til krig, og valgte i stedet å utveksle diplomater, og etter forespørsel fra Tang fanger i 622.

I 624 presenterte Tang taoisme for Goguryeos hoff, som sendte lærde året etter for å studere taoisme og buddhismen.

Tang gjenvant styrken og i 631 ble det sendt en liten militær styrke for å ødelegge et monument over Goguryeos seire over Sui. Goguryeo svarte ved å bygge Cheolli Jangseong, en defensiv mur langs sin vestlige grense. Prosjektet tok 16 år, og ble innledet i 631 under overoppsyn av Yeon Gaesomun.

Goguryeo fortsatte sine angrep for å gjenvinne tapt land rundt Seoul, nå holdt av kongedømmet Silla. Men Silla svarte med å erobre Nangbifestningen 629 under ledelse av Kim Yu-sin.

## Goguryeos fall
Yeongnyu og noen ledende embedsmenn planla å drepe noen av de mest innflytelsesrike offiserene. Først skulle en drepe Yeon Gaesomun, som av hadde en makt på linje med kongens. Plottet ble oppdaget, og Yeongnyu ble drept i 642.

Yeon Gaesomun utnevnte Yeongnyus nevø, Bojang som ny konge.

## Referanser


## Litteratur
* Hubert, Homer B. & Weems, Clarence Norwood (Ed.) *History of Korea* Volume 1. Curzon Press, 1999. ISBN 0-7007-0700-X.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
MTV Unplugged: Los Tigres del Norte and Friends

***MTV Unplugged: Los Tigres del Norte and Friends*** er et konsertalbum av den meksikanske musikkgruppa Los Tigres del Norte. Det ble i tatt opp under en konsert i Hollywood Palladium i Los Angeles i USA 8. februar 2011 og utgitt av Fonovisa Records 24. mai 2011. Albumet inneholder også en DVD med konserten. Albumet har gjesteartistene Andrés Calamaro, Calle 13, Zach de la Rocha, Juanes, Paulina Rubio og Diego Torres.

Albumet blei en salgssuksess. Det nådde førsteplass på den meksikanske hitlista Top 100 México og topp fem på Billboard Top Latin Albums i USA.

Det blei sluppet to singler fra albumet: «Golpes en el corazón» og «La jaula de oro».

## Sporliste
# «Jefe de jefes»
# «Contrabando y traición»
# «Golpes en el corazón» (med Paulina Rubio)
# «La manzanita»
# «Mi buena suerte» (med Diego Torres)
# «Lágrimas del corazón»
# «La puerta negra»
# «La puerta del rincón» (med Andrés Calamaro)
# «Quiero volar contigo» (med Andrés Calamaro)
# «Somos más americanos» (med Zach de la Rocha)
# «La jaula de oro» (med Juanes)
# «América» (med Calle 13)
Tanganyikaterritoriet

**Tanganyikaterritoriet** var en britisk koloni mellom 1919 og 1961. Før slutten av første verdenskrig var området del av den tyske kolonien Tysk Østafrika. Etter at krigen brøt ut invaderte britene Tysk Østafrika, men klarte ikke å slå den tyske hæren. Den tyske lederen i Øst-Afrika, Paul Emil von Lettow-Vorbeck, overga seg ikke før Det tyske riket hadde kollapset. Etter dette ga Folkeforbundet kontrollen over området til Storbritannia, som kalte deres del av det tidligere tyske området Tanganyika. Storbritannia holdt Tanganyika som et mandatområde fram til slutten av andre verdenskrig, da det ble holdt som et FN-protektorat.

I 1961 fikk Tanganyikaterritoriet uavhengighet fra Storbritannia, som samvelderiket Tanganyika. Året etter ble det en republikk, men var fortsatt med i Samveldet av nasjoner. Tanganyika utgjør i dag fastlandsdelen av staten Tanzania.

## Historie

Navnet «Tanganyika» (av Tanganyikasjøen) kommer fra swahiliordene **' «seil» og **' «ubebodd slette» eller «villmark». Det kan enklest forstås som en beskrivelse av Tanganyikasjøen – «seil i villmarka».

Etter at Tyskland tapte første verdenskrig i 1918 ble Tysk Østafrika delt opp mellom vinnerpartene, og det største området ble gitt til Storbritannia (med unntak av Rwanda og Burundi, som gikk til Belgia, og Kiongatriangelet, som gikk til Portugisisk Mosambik. Området trengte nytt navn, og britene kalte hele sin del av Tysk Østafrika for Tanganyika.

I 1927 gikk Tanganyika inn i tollunion og postunion med Kenya og Uganda. Samarbeid mellom disse områdene utvida seg på flere områder, og førte til at Den østafrikanske høykommisjonen (1948–1961) og East African Common Services Organisation (1961–1967) ble oppretta, som var forløpere for Det østafrikanske fellesskap. Landet holdt sitt første valg i 1958 og 1959. Året etter fikk det indre selvstyre, og nye valg ble avholdt. Begge valgene ble vunnet av Tanganyika African National Union, som førte landet til selvstendighet i 1961. Året etter ble et presidentvalg avholdt, som resulterte i at TANUs leder Julius Nyerere ble landets første president.

## Eksterne lenker
* Britisk Empire: The Map Room: Africa: Tanganyika
Cleopa Msuya

**Cleopa David Msuya** (1931–2025) var en tanzaniansk politiker. Han var Tanzanias statsminister to ganger og Tanzanias visepresident én gang.

Msuya studerte ved Makerere universitet i dagens Uganda fra 1952 til 1955, og jobbet med sosial utvikling på landsbygda fra 1956 til 1964. Fra 1972 til 1975 var han finansminister i Tanzania, og ble industriminister i 1975. Etter å ha vært dette i fem år fikk han sin første statsministerperiode, fra 1980 til 1983, under Julius Nyerere, Tanzanias første president. Etter dette ble han finansminister igjen, noe han var fram til 1990, da han ble industri- og handelsminister.

5. desember 1994 ble Msuya statsminister for andre gang, og var samtidig Tanzanias visepresident, fram til november 1995. Han pensjonerte seg i 2000.

## Referanser


## Eksterne lenker
*
Tiempo Transcurrido

***Tiempo Transcurrido*** er det meksikanske bandet Café Tacvbas første samlealbum. Det ble gitt ut som CD 21. august 2001, og inneholder låter fra gruppas fire første studioalbum. Albumet er også gitt ut som DVD, med musikkvideoene til låtene.

## Sporliste
# «Revés»
# «La Locomotora»
# «La Muerte chiquita»
# «Dos niños»
# «No controles»
# «Ojalá que llueva café»
# «Cómo te extraño mi amor»
# «Chilanga banda»
# «El Ciclón»
# «Las Flores»
# «Esa noche»
# «La Ingrata»
# «El Puñal y el corazón»
# «El Baile y el salón»
# «El Aparato»
# «Pinche Juan»
# «Rarotonga»
# «Las Batallas»
# «Las Persianas»
# «María»
# «La Chica banda»
# «La 2»

## Eksterne lenker
*